उत्तर प्रदेश में गाजियाबाद के विजय नगर थाना क्षेत्र में तीन भाईयों ने मिल कर रविवार को अपनी मां की हत्या कर दी। पुलिस अधीक्षक नगर विजय भूषण ने बताया कि सैक्टर नौ के एक मकान में रनबीर सिंह अपनी पत्नी शशि और तीन पुत्रों के साथ रहता था। तीनों भाईयों की बहन रेनू पिछले काफी समय से ऊपरी हवा की चपेट में थी। इसी को लेकर घर में पूजा रखी गई थी। भूषण ने बताया कि पूजा के दौरान 60 वर्षीया शशि पर असर हुआ और वह झूमने लगी। अपनी मां की हालत देख तीनों पुूत्रों ने उसे दबोच लिया और सकी पिटाई करने लगे। पिटाई से शशि बेहोश हो गई और कुछ देर बाद उसने दम तोड़ दिया। उन्होंने बताया कि मां की मौत के बाद भाईयों ने अपनी बहन रेनू को बुलाया और उसकी भी पिटाई शुरू कर दी। घटना की जानकारी मिलते ही पुलिस ने मौके पर पहुंच कर तीनों भाई नवनीत, रोहित और अश्विनी को गिरफ्तार कर लिया है।